Document ID: 32007D0472

NEUVOSTON PÄÄTÖS,
tehty 25 päivänä kesäkuuta 2007,
Schengenin tietojärjestelmän teknisen tuen yksikön (C.SIS-yksikkö) perustamis- ja käyttökustannuksia koskevan varainhoitoasetuksen muuttamisesta tehdyn, vuoden 1990 Schengenin yleissopimuksella perustetun toimeenpanevan komitean päätöksen muuttamisesta
(2007/472/EY)
EUROOPAN UNIONIN NEUVOSTO, joka
ottaa huomioon Benelux-talousliiton valtioiden, Saksan liittotasavallan ja Ranskan tasavallan hallitusten välisen tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen (jäljempänä ’vuoden 1990 Schengenin yleissopimus’) 119 artiklan,
sekä katsoo seuraavaa:
(1)
Vuoden 1990 Schengenin yleissopimuksen 119 artiklassa määrätään, että sopimuspuolet vastaavat yhdessä 92 artiklan 3 kappaleessa tarkoitetun teknisen tuen yksikön (jäljempänä ’C.SIS-yksikkö’) perustamis- ja käyttökustannuksista.
(2)
C.SIS-yksikön perustamiseen ja käyttöön liittyvistä taloudellisista velvoitteista määrätään erityisessä varainhoitoasetuksessa, joka on hyväksytty Schengenin toimeenpanevan komitean 15 päivänä joulukuuta 1997 tekemällä päätöksellä Schengenin C.SIS-yksikön perustamista ja käyttöä koskevan varainhoitoasetuksen muuttamisesta (jäljempänä ’C.SIS-yksikköä koskeva varainhoitoasetus’).
(3)
C.SIS-yksikköä koskevaa varainhoitoasetusta sovelletaan Tanskaan, Suomeen ja Ruotsiin sekä Islantiin ja Norjaan päätöksen 2000/777/EY (1) mukaisesti.
(4)
Uudet jäsenvaltiot Kyprosta lukuun ottamatta otetaan mukaan ensimmäisen sukupolven Schengenin tietojärjestelmään (SIS 1+) päivänä, jonka neuvosto vahvistaa vuoden 2003 liittymisasiakirjan 3 artiklan 2 kohdan mukaisesti, SISone4all-hankkeen yhteydessä.
(5)
Näiden jäsenvaltioiden tulisi osallistua C.SIS-yksikköä koskevaan varainhoitoasetukseen kyseisestä päivästä lähtien.
(6)
On kohtuullista, että nämä jäsenvaltiot osallistuvat C.SIS-yksikön aiempiin kustannuksiin. Koska ne kuitenkin liittyivät Euroopan unioniin vasta vuonna 2004, on asianmukaista, että ne osallistuvat C.SIS-yksikön aiempiin perustamiskustannuksiin 1 päivästä tammikuuta 2005 alkaen. Katsotaan olevan myös kohtuullista, että ne osallistuvat aiempiin käyttökustannuksiin 1 päivästä tammikuuta 2007 alkaen.
(7)
Islannin ja Norjan osalta tällä päätöksellä kehitetään Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa (2) tarkoitetun Schengenin säännöstön sellaisia määräyksiä, jotka kuuluvat tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä tehdyn päätöksen 1999/437/EY (3) 1 artiklan G kohdassa tarkoitettuun alaan.
(8)
Sveitsin osalta tällä päätöksellä kehitetään Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitetun Schengenin säännöstön sellaisia määräyksiä, jotka kuuluvat neuvoston päätöksen 1999/437/EY 1 artiklan G kohdassa ja päätösten 2004/849/EY (4) ja 2004/860/EY (5) 4 artiklan 1 kohdassa tarkoitettuun alaan.
(9)
Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja päätöksen 2000/365/EY (6) 8 artiklan 2 kohdan nojalla.
(10)
Irlanti osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja päätöksen 2002/192/EY (7) 6 artiklan 2 kohdan nojalla.
(11)
Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöä kehittävä tai muuten siihen liittyvä säädös.
(12)
Tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöä kehittävä tai muuten siihen liittyvä säädös,
ON PÄÄTTÄNYT SEURAAVAA:
1 artikla
Lisätään C.SIS-yksikköä koskevan varainhoitoasetuksen I osaston 3 kohtaan seuraava luetelmakohta:
”-
Niiden jäsenvaltioiden osalta, joista tuli Euroopan unionin jäseniä vuonna 2004, osuus perustamiskustannuksista lasketaan ainoastaan niiden kustannusten perusteella, joita C.SIS-yksikön perustamisesta on aiheutunut 1 päivästä tammikuuta alkaen. Kyseiset jäsenvaltiot osallistuvat lisäksi C.SIS-yksikön toimintakustannuksiin 1 päivästä tammikuuta 2007 alkaen.”
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Luxemburgissa 25 päivänä kesäkuuta 2007.

Labels: 2
4
11